Kurista külanõukogu
Kurista külanõukogu oli külanõukogu Eesti NSV-s aastatel 1945–1954. Kurista külanõukogu moodustati 1945 septembris Tartumaal Võnnu vallas. Külanõukogu keskus asus Kurista külas. Seoses maakondade ja valdade likvideerimise ning maarajoonide moodustamisega arvati Kurista külanõukogu 1950 septembris Tartu rajooni koosseisu. 1954 juunis Kurista külanõukogu likvideeriti ja selle territoorium liideti Võnnu külanõukoguga.